黃連

黃連；中國內地嘅部分中醫處方嗰邊成日嗌佢係川連；佢係毛莨科黃連屬嘅一種長年生嘅草本植物，原產地喺中國，而家喺中國嘅西邊、中間同東邊嘅山區入面就可以搵到佢。呢樖嘢重係其中一隻味道超苦嘅中藥。

名
由於佢嘅根莖比較多，好似啲連珠噉，加上去嘅色比較黃，所以「黃連」嘅名就係噉嚟。

所謂「川連」
喺中國內地嘅中醫處方嗰度，有啲地區之所以寫佢係「川連」，係因為四川嗰邊嘅黃連產量可以去到中國內地80%嘅黃連總產量先至搞出噉嘅名。

生長環境
呢樖嘢一般生喺高山林嘅陰暗又潮濕嘅地區。

形態
黃連嘅根同莖又長又多分支，而且佢嘅根嗰度生做好多黃色嘅鬚根，佢嘅根莖比較多到好似啲連珠噉。佢嘅葉又幼又長，3嚿細葉整成複葉。而花嘅方面，春天嗰時先至開白色嘅花仔，一般生喺花莖嘅上邊，但係花公同花乸都唔喺同一樖嘢度。而且佢一開花嗰時就開3——8個，組成好似把遮噉。

所謂「味道超苦嘅中藥」
黃連隻味勁苦到出嗮名，主要係佢嘅莖嗰度有黃連素嘅生物堿響度。有人試過將一份黃連素加入250000倍嘅水落去都重試到埐苦味出嚟。

藥用價值
黃連一般係用根同莖嚟做藥，有清熱祛濕同去熱氣解毒嘅功效。重可以解失眠同心煩呢啲功效。

歇後語
廣東地區有句歇後語係「啞口食黃連」，佢嘅謎底係「有苦自己知」。

有關嘅書
 中国少年儿童百科全书 自然·环境 第413——414页　浙江教育出版社 ISBN 7-5338-1946-2/G·1942
 Yang, L.Q.; Singh, Mulkit; Yap, E.H.; Ng, G.C.; Xu, H.X.; Sim, K.Y. (1996). "In vitro response of Blastocystis hominis against traditional Chinese medicine". Journal of Ethnopharmacology 55 (1): 35–42. doi:10.1016/S0378-8741(96)01471-7. PMID 9121165

黃連 Huanglian 藥用植物圖像數據庫 (香港浸會大學中醫藥學院) 
 黃連 Huanglian 中藥材圖像數據庫 (香港浸會大學中醫藥學院)
 黃連 Huang Lian 中藥標本數據庫 (香港浸會大學中醫藥學院) 
 Coptis chinensis Photos (Google Images) 
 Complementary and Alternative Healing University (Chinese Herbology) 
 List of Chemicals in Coptis chinensis (Dr. Duke's Databases) 

類:黃連屬
類:草本植物
藥用植物